În cursul serii trecute, pompierii militari din cadrul Detașamentului de Pompieri Bacău au fost solicitați să intervină în municipiul Bacău, pe strada Chimiei, în urma unui apel primit pe SNUAU 112 care anunța producerea unui incendiu ce se manifesta la nivelul a două autobuze, utilizate ca mijloace de transport.
La locul solicitării s-au deplasat de urgență două autospeciale de stingere cu apă și spumă și o ambulanță SMURD.
În urma recunoașterii, s-a constatat că incendiul se manifesta cu flăcără la nivelul a două autobuze parcate.
Incendiul a fost lichidat în limitele găsite, nefiind înregistrate victime.
Din cercetările efectuate la fața locului, cauza probabilă de producere a incendiului este scurtcircuitul electric.